Document ID: 32007D0438

NEUVOSTON PÄÄTÖS,
tehty 18 päivänä kesäkuuta 2007,
neuvoston turvallisuussääntöjen vahvistamisesta tehdyn päätöksen 2001/264/EY muuttamisesta
(2007/438/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 207 artiklan 3 kohdan,
ottaa huomioon neuvoston työjärjestyksen vahvistamisesta 15 päivänä syyskuuta 2006 tehdyn neuvoston päätöksen 2006/683/EY, Euratom (1) ja erityisesti sen 24 artiklan,
sekä katsoo seuraavaa:
(1)
Neuvoston turvallisuussääntöjen vahvistamisesta 19 päivänä maaliskuuta 2001 tehdyn neuvoston päätöksen 2001/264/EY (2) liitteenä olevien Euroopan unionin neuvoston turvallisuussääntöjen lisäyksessä 1 on luettelo kansallisista turvallisuusviranomaisista ja lisäyksessä 2 kansallisten turvallisuusluokitusten vertailutaulukko. Euroopan unionin neuvoston turvallisuussääntöjen lisäyksiä 1 ja 2 on viimeksi muutettu neuvoston päätöksen 2001/264/EY muuttamisesta 12 päivänä heinäkuuta 2005 tehdyllä neuvoston päätöksellä 2005/571/EY (3).
(2)
Bulgarian tasavalta ja Romania allekirjoittivat 25 päivänä huhtikuuta 2005 Euroopan unioniin liittymistä koskevan sopimuksen, joka tuli voimaan 1 päivänä tammikuuta 2007.
(3)
Päätöksen 2001/264/EY 2 artiklan 2 kohdan mukaisesti näiden valtioiden on toteutettava asianmukaiset toimenpiteet sen varmistamiseksi, että neuvoston turvallisuussääntöjä noudatetaan EU:n turvaluokiteltuja tietoja käsiteltäessä.
(4)
Sen vuoksi on tekniset näkökohdat huomioon ottaen tarpeen muuttaa päätöstä 2001/264/EY, jotta Bulgarian tasavallan ja Romanian liittyminen otetaan huomioon edellä 1 kappaleessa mainituissa lisäyksissä,
ON PÄÄTTÄNYT SEURAAVAA:
1 artikla
Korvataan päätöksen 2001/264/EY lisäys 1 ja lisäys 2 tämän päätöksen liitteessä olevalla tekstillä.
2 artikla
Tämä päätös tulee voimaan päivänä, jona se julkaistaan Euroopan unionin virallisessa lehdessä.
Tehty Luxemburgissa 18 päivänä kesäkuuta 2007.

Labels: 10
18
15